Foto: Google Street View



DIO Splićana, onih koji žive u Velebitskoj ulici, na potezu od križanja s Ulicom Brune Bušića do križanja sa Solinskom, morat će se danas snaći bez vode. Naime, tijekom radova na plinovodu došlo je do nezgode, odnosno, puknuća vodovodne cijevi.

Vodovod i kanalizacija poslali su cisternu s vodom potrošačima koji se nalaze na ugroženom području, a sanaciju kvara očekuju u popodnevnim satima.



Problemi s vodom i prije desetak dana



Problema s isporukom vode bilo je i prije desetak dana, kada je pukla vodovodna cijev pred pogonom na Kopilici. Tu je zabilježena i veća materijalna šteta na više parkiranih automobila.

Tekst se nastavlja ispod oglasa

Prije mjesec dana došlo je i do kvara na vodovodu u Ulici Hrvatske mornarice. Poplavilo je cijelo parkiralište, a i nekoliko poslovnih prostora.